cyanic-selkie/wikianc huggingface dataset:
Polarblåvinge
Levevis
Polarblåvinge finnes i fjellområder med basiske bergarter, over 700 moh. I Finnmark kan arten finnes helt ned til havnivå. Arten foretrekker sydvendte lokaliteter med bart berg (svaberg) eller ur, som tidlig blir snøfrie om våren.
Glansvinger har normalt en rolig og gjerne flagrende flukt. Ofte flyr de korte turer fra blomst til blomst. Om natten og i overskyet vær hviler sommerfuglen. Flygetiden er fra juli til begynnelsen av august. Vingene holdes sammenlagt opp og ut fra kroppen, og den noe spraglete vingeundersiden gir sommerfuglen en viss kamuflasje og beskyttelse.
Voksne glansvinger lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Forplantning
Paringen skjer ved sammenkobling mellom de to kjønnene. Under paring utskiller hannene en duft fra små duftskjell på vingene, dette kan være med å gjøre hunnen mer villig til å pares. Om et par forstyrres under paring, flyr vanligvis hannen, mens hunnen blir hengende passivt. Hunner som har paret seg inntar ofte en spesiell stilling, hvor vingene holdes noe flat og utbredt, mens bakkroppen løftes opp.
Larvene
Larven er radikalt forskjellige fra de voksne, både i levevis og i kroppsbygning. Larven er trege og ikke særlig sky. De har ingen synlige forsvarsfunksjoner, som å kaste hodet til siden fram og tilbake eller å rulle sammen kroppen, ved berøring.
Larven lever som plantespiser, trolig på rødsildre.
Salto (departement)
Salto (på spansk: Departamento de Salto) er et departement nordvest i Uruguay. Nabodepartementer er Artigas, Paysandú, Rivera og Tacuarembó. Departementet hadde 124 878 innbyggere ved folketellingen i 2011 og dekker et areal på 14 163 km². Departementet ble opprettet i 1884. Hovedstaden heter Salto.
Polarblåvinge
Larvene
Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Puppen
Polarblåvinge tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen, vanligvis mellom to til fire uker.
Salto (departement)
Helt vest i fylket danner elva Rio Uruguay grense mot Argentina. Ved byen Salto er den demmet opp med en 1.200 meter lang demning – Salto Grande-demningen – som har installert 14 turbiner med 1.890 MW kapasitet. Kraftverket fordeler kraften likt mellom de to landene, men er likefullt Uruguays største kraftkilde.
Naturgeografi
Salto ligger nordvest i Uruguay. Departementet grenser til Paysandú i sør, mot Artigas i nord, mot Rivera og Tacuarembó i øst, og mot Argentina i vest. Den vestlige delen av departementet er fjellområder med elver og innsjøer. Salto, hovedstaden, ligger i denne regionen og er det økonomiske senteret i departementet.
Polarblåvinge
Utbredelse
Polarblåvinge finnes bare i fjellet Norge i Rondane, Dovre og nord østover til Herjedalen i Sverige Den finnes i isolerte forkomster bare i fjellet over 800 moh i Europa og Asia.
Salto (departement)
Naturgeografi
Salto har flere varme kilder. De viktigste varme kildene i departementet er Termas del Arapey, Termas del Daymán og Termas de Salto Grande. Departementet har også to viktige elver: Arapey og Daymán.
Polarblåvinge
Systematisk inndeling
Slektskapet innen gruppen glansvingene er avklart i ulik grad. Derfor kan endringer skje. Det har vært ulike måter å dele gruppen inn i. (Systematikken følger Fauna Europaea )
Det er uklarheter omkring hvorvidt polarblåvinge er identisk med Agriades aquilo Boisduval, 1832, eller om det er to arter. I nyere litteratur angis polarblåvinge å være utbredd i fjellet i Norden og østover til Asia, mens Agriades aquilo er utbredt i Alpene i det sydlige Europa.
Salto (departement)
Kommuner
Salto har seks kommuner (municipios): Belén, Colonia Lavalleja, Mataojo, Rincón de Valentín, San Antonio og Villa Constitución.
Marie Claire D’Ubaldo
Marie Claire D'Ubaldo er en argentinsk musiker. Singelen «The rhythm is magic» ble utgitt i Norge i 1994. Musikksjangeren er latin pop. D'Ubaldo har medvirket som vokalist og låtskriver på flere musikkalbum. Celine Dion sang en coverversjon av D'Ubaldo's låt «Falling into You» på albumet med samme navn i 1996. D'Ubaldo medvirket som støttevokalist på låten. På slutten av 1990-årene hadde hun live-opptredender på en klubb i London. Hun bor fortsatt i London, der hun jobber med et kommende album.
283 Emma
283 Emma er en hovedbelteasteroide og et medlem av asteroidefamilien Eos. Den ble oppdaga den 8. februar 1889 av Auguste Charlois fra Observatoire de Nice i Nice. Bakgrunnen for navnet er ukjent.
Colombo (distrikt)
Colombo er det administrative distrikt i Sri Lanka som inkluderer og omgir hovedstaden(e) Colombo og Kotte. Det er del av landets vestprovins. De fleste i området er singalesere, den største befolkningsgruppen i landet, men det er også mange tamiler der.
Distriktet dekker et område på 1.598 km². En beregning/fremskrivning av folkemengen pr. 2004 lander på 1 066 400 innbyggere.
Fenrisulven
Beskrivelse
Fenrisulven er en diger ulv, sønn av Loke og Angerboda, fra den norrøne mytologien. Den har to søsken, Hel og Midgardsormen, og to halvsøsken, Narve og Vale.
Colombo (distrikt)
De følgende større byer ligger i distriktet:
Fenrisulven
Beskrivelse
Da sendte Odin Skirne til noen dverger i Svartalvheimen for å få dem til å smi en lenke som var sterk nok. Lenken Gleipne ble skapt av seks ting som ingen kan finne: fiskens åndedrett, kvinneskjegg, fuglens spytt, fjellets røtter, lyden av kattepoter og bjørnens sener. Derfor finnes ikke disse tingene den dag i dag. Gleipne var tynn og myk som et silkesnøre, men sterkere enn alle andre lenker.
Nok en gang måtte æsene lure Fenre. De lokket ulven med seg ut på den lille øya Lyngve i sjøen Åmsvartne, og sa at dersom han ikke greide å ødelegge denne lenken, var han så svak at æsene ikke hadde noen grunn til å frykte ham, og de ville i så fall slippe ham fri. Fenre hadde mistanke om at de forsøkte å lure ham, og krevde at noen holdt hånden i kjeften hans, som pant. Bare Ty torde dette. Han la høyrehånden i kjeften til Fenre. Fenre forsøkte å riste seg løs, men lenken ble bare strammere, og slitnet ikke. Slik mistet Ty armen sin.
Colombo (distrikt)
Den 26. desember 2004 ble særlig den sørlige delen av distriktet rammet hardt av tsunamier utløst av en rekke undersjøiske jordskjelv langs en linje fra vest for Sumatra til Andamanene. (Se Jordskjelvet i Indiahavet 2004).
Fenrisulven
Beskrivelse
Fenre glefset etter dem, men da stakk de et sverd inn i kjeften hans, med spissen opp slik at han ikke kunne bite. Siklet hans ble til elven Vån. Det sies at når Ragnarok begynner, kommer Fenrisulven seg løs.
Da vil Fenrisulven sluke Odin hel, og deretter dreper Vidar (sønnen til Odin) ulven, ved å sette foten i ulvens underkjeve. Med begge hender griper han overkjeven på ulven og sliter munnen i stykker.
Andre opplysninger
I Dronning Maud Land i Antarktis ligger fjellkjeden Fenriskjeften. Den høyeste toppen heter Ulvetanna (2931 moh.).
Sigerfjordtunnelen
Sigerfjordtunnelen er en tunnel på Hinnøya, mellom Kjerringnesdalen og Langvassdalen i Sortland kommune i Nordland. (Tunnelåpninga i Langvassdalen er like ved fylkes- og kommunegrensa til Kvæfjord kommune i Troms og Finnmark.) Tunnelen er 2136 meter lang, og den ble åpnet høsten 1995.
Sigerfjordtunnelen leder riksvei 85 bort fra Sigerfjorden. Veien gjennom Sigerfjord er smal og svingete, og det er også en viss rasfare der om vinteren. Så en ny vei var ønsket i mange år. Men det var stor uenighet om hvor det nye veien skulle ligge. Et alternativ var å legge veien opp i fjellet ovenfor bebyggelsen i Sigerfjord. Men alternativet som til slutt ble valgt, var å legge veien helt utenom Sigerfjorden, med vei opp Kjerringnesdalen og tunnel gjennom fjellet til Langvassdalen.
Sigerfjordtunnelen var en del av E10 frem til Lofast ble åpnet 1. desember 2007.
Magnus Reitan
Magnus Reitan (født Kjell Magnus 11. mars 1975 i Trondheim) er en norsk bedriftsleder. Han er administrerende direktør i Reitan Kapital AS.
Sigerfjordtunnelen
Da tunnelen var ny, fikk den navnet Vesterålsporten av Statens vegvesen. Men lokalbefolkninga var lite fornøyde med det valget, og tunnelen ble snart omdøpt til det som hadde vært det uoffisielle navnet siden lenge før tunnelen var ferdig, nemlig Sigerfjordtunnelen.
I likhet med mange andre tunneler i Norge er Sigerfjordtunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.
Magnus Reitan
Han har studert på Norges Handelshøyskole og Handelshøyskolen BI (siviløkonomstudiet), og ved Florida International University i USA.
Magnus Reitan er sønn av Odd Reitan, bror av Ole Robert Reitan og far til golfspilleren, Kristoffer Reitan og artisten, Viktoria Reitan.
Sigerfjordtunnelen
Veistrekninga i Kjerringnesdalen nord for tunnelen har blitt kjent for mye råkjøring. Mange bilister har mistet førerkortet eller fått bøter for å ha kjørt for fort på denne strekninga.
Kotehøyde på inn- og utløp ligger på ca 100 moh.
Europavei 88
Europavei 88 går mellom Ankara og Refahiye i Tyrkia. Veiens lengde er rundt 640 km.
Trasé fastlagt av UNECE: Ankara – Yozgat – Sivas – Refahiye.
Schalburgkorpset
Schalburgkorpset var et dansk korps, opprettet 1. april 1943 som opererte i tysk tjeneste i Danmark under andre verdenskrig. Korpset skulle være en del av Germanske-SS og var oppkalt etter Christian Frederik von Schalburg, sjefen for Frikorps Danmark og som hadde falt på Østfronten i juni 1942.
Schalburgkorpset hadde flere formål. På kort sikt skulle det bidra til ro og orden i Danmark, da tyskerne var ikke var fornøyd med det danske politis innsats mot sabotasje og motstandsarbeid. Det langsiktige mål var tilsvarende Germanske-SS Norge, å fremme en germanisering og nazifisering av landet. Det danske nazistparti Danmarks Nationalsocialistiske Arbejderparti under ledelse av Frits Clausen hadde mislyktes og var uten politisk innflytelse. Med Schalburgkorpset ønsket tyskerne å opprette en organisasjon som kunne erstatte det eksisterende nazistparti som samlingspunkt for den tyskvennlige høyrefløyen i Danmark.
Beretningen om de tre kongedømmer
Beretningen om de tre kongedømmer (tradisjonell kinesisk: 三國演義, forenklet kinesisk: 三国演义, pinyin: Sānguó yǎnyì) er en kinesisk historisk roman skrevet av Luó Guànzhōng på 1300-tallet.
Historien er basert på hendelser i de turbulente årene i slutten av Han-dynastiet, og de tre rikers tid (220-280).
Den regnes som en av de fire klassiske romaner i kinesisk litteratur.
Beretningen om de tre kongedømmer støtter seg til historiske kilder som Chen Shous Sanguo Zhi, Liu Yiqings Shishuo xinyu (fra 430), og til Sanguozhi Pinghua, en kronologisk samling av åtti oppdiktede historier fra og med eden i ferskenlunden til Zhuge Liangs død.
Det fantes mellom femti og seksti skuespill om de tre kongedømmer i Yuandynastiet og tidlig i Ming-dynastiet, og de var for det meste fiksjon, med bare et tynt fundament i virkeligheten. Således kan man si at Beretningen om de tre kongedømmer innebar en sterkere konsentrasjon om sanne historiske kilder enn disse skuespillene. Beretningen gir også en historisk sett riktig oppvurdering av det sørlige Kinas betydning.
De elementene som er fiksjon – noen har anslått dem til 30 prosent av materialet – er tatt fra uoffisiell historieskrivning, Sanguozhi Pinghua, og fra forfatterens egen fantasi. Ikke desto mindre bevarer de en beskrivelse av de sosiale forhold og har en indre logikk som stemmer godt overens med hva man ellers vet om de tre kongedømmers tid. Slik har også disse elementene en historisk «troverdighet», selv om de ikke er historisk korrekte.
Beretningen om de tre kongedømmer har Liu Bei og hans kongedømme i helterollene; dette var typisk for Ming-tiden og gjenspeilte oppfatningen av at Shu Han var det legitime etterfølgerrike til Handynastiet. Dermed blir også rikets motstandere, altså Cao Cao, Sun Quan og deres riker, som ofte omtalt nedsettende.
Noen ikke-historiske elementer fra romanen er blitt velkjente og viktige byggesteiner for tradisjonelle kinesiske kulturelle forestillinger.
Annet
Videospillene i Dynasty Warriors-seriene produsert av Koei er basert på hendelser fra Beretningen om de tre kongedømmer.
Wilmington (Delaware)
Wilmington er den største byen i den amerikanske delstaten Delaware med en areal på 44,1 km² og 70 851 innbyggere (2010).
Byen ligger i den nordligste delen av fylket New Castle County ved Delawareelven og dens bielv Christina (som har fått navn etter Dronning Christina av Sverige. På plassen der Wilmington nå ligger, lå Fort Christina. Området ble kolonisert av svenske og finske nybyggere, og år 1638 ble kolonien Nya Sverige etablert. I dag finnes en park med et minnesmerke der Peter Minuit steg i land i 1638, og det eksisterer også en kirke fra svensketiden. Sjøfartsentusiaster har bygd en kopi av skipet Kalmar Nyckel, som har sin havn ved elven Christina.
Fernando Couto
Fernando Manuel Silva Couto (født 2. august 1969 i Espinho) er en portugisisk tidligere profesjonell fotballspiller, som sist spilte for Parma i Serie A. Couto har spilt for en rekke toppklubber i Portugal, Spania og Italia. Han har vunnet seriemesterskapet i alle disse tre landene, samt UEFA-cupen og Mesterligaen. I løpet av karrieren har han spilt 110 landskamper for Portugal.
I 2001 ble han dømt til en straff på ti måneders utestengelse for bruk av nandrolon. Dommen ble senere redusert til fire måneder.
Bardu kirke
Bardu kirke ligger på Setermoen i Bardu kommune, og er soknets hovedkirke og garnisonskirke.
Kirken ble tatt i bruk i 1829 og er en åttekantet tømmerkirke, bygd som en kopi av Tynset kirke men noe mindre enn forbildet. Omkring 1800 utvandret en god del fra Nord-Østerdalen til Nord-Norge og særlig til nybyggerområdene i Bardu. Størstedelen av befolkningen i Bardu på den tiden hadde bakgrunn fra Tynset og Alvdal, og beholdt kontakten sørover. De fleste nybyggerne som kom til Bardu på 1800-tallet var fra Tynset. Den nyinnflyttede byggmester Ole O. Lundberg fra Tynset reiste til sin tidligere hjembygd og tegnet av Tynset kirke. Kirken har prekestolsalter som er et trekk fra barokk. Interiøret er malt i lyse farger og beskrives som rokokko. Skipet har gallerier rundt veggen. Også interiøret med prekestolsalter har Tynset kirke som forbilde. Kirken har rundt 220 sitteplasser, inkludert galleriet.
Kirken er i daglig bruk, og i månedene juni-september er kirken åpen på dagtid.
Sammen med Kirkeparken og Elveparken er Bardu kirke kommunens tusenårssted.
Barduelva
Barduelva (nordsamisk: Álddesjohka) er ei elv i Bardu og Målselv kommuner i Troms. Elva har sitt utspring i Altevatnet. Etter samløpet med Målselva nedenfor Bardufoss danner den Troms fylkes største elv, under navnet Målselva.
Barduelva er Troms fylkes største kraftkilde, og fra Altevatnet til samløpet med Målselva er elva utbygd med tre kraftverk: Innset, Straumsmo og Bardufoss, med en samlet årsproduksjon på 1 253 GWh.
Nedbørfeltet ovenfor Altevatnet ble i 1986 vernet mot kraftutbygging i Verneplan III for vassdrag. Den vernede delen av vassdraget representerer et kraftpotensial på 20 GWh.
Glåmdalen (avis)
Glåmdalen er en dagsavis som utkommer seks dager i uken i Kongsvinger. 31. oktober 2022 reduserer avisen antall ukentlige utgivelser fra seks til tre; tirsdag, torsdag og lørdag.
Glåmdalen dekker kommunene Våler, Åsnes, Grue, Kongsvinger, Eidskog, Sør-Odal og Nord-Odal, samt Nes i Akershus. Etter å ha hatt vanlig gratis nettavis i noen år begynte Glåmdalen i 2004 å tilby abonnement på PDF-utgave av den trykte avisen. Avisen har de senere årene etter dette fått digitale utgaver hver dag, og har også en betydelig digital publisering av artikler.
Hovedredaksjonen ligger i Kongsvinger, med distriktskontorer i Solør, Odalen og Nes. Ansvarlig redaktør er Thor Sørum-Johansen.
Glåmdalen var deleier i lokalradiostasjonen Radio Kongsvinger, men solgte seg ut i 2019.
Historie
I 2001 markerte avisbedriften 75-årsjubileum, og brukte da 1926 som «fødselsår». I slutten av februar 2010 markerte Glåmdalen at det var 125 år siden en av Glåmdalens forgjengere ble grunnlagt.
De eldste røttene kan spores tilbake til 1885 da Glommendalen med undertittelen «frisindet Blad for Kongsvinger og Omegn» kom ut med første utgave i Kongsvinger, som talerør for partiet Venstre. I 1904 kom Solungen ut på Flisa i Åsnes kommune. I 1907 kjøpte Arbeiderpartiet Solungen for 6 000 kroner. Samme år overtok Einar Lund Glommendalen, og løftet kvalitetet på avisa. Den beveget seg mot Arbeiderpartiet, og ble en reell trussel for Solungen i Sør-Hedmark.
Etter press fra LO og Arbeiderpartiet ble de to avisen slått sammen i 1915, samtidig som navnet ble endret til Glommendalens Social-Demokrat. Lund ble sparket i 1916 og erstattet med Waldemar Carlsen, som tidligere hadde vært redaktør for Solungen.
I 1923 endret avisa navn til Glomdalens Arbeiderblad, som en direkte konsekvens av den politiske splittelsen i Arbeiderpartiet. Glomdalens Arbeiderblad og redaktør Carlsen ble med over til det nystartede Norges Kommunistiske Parti, før avisen gikk konkurs i juli 1926.
Det endte med at Arbeiderpartiet kjøpte restene og endret avisnavnet. Første utgave av den nye Kongsvinger Arbeiderblad kom ut 29. november 1926. Det er grunnen til at mange regner 1926 som etableringsåret for Glåmdalen.
Glåmdalen var en av seks A-presseaviser som fikk lov til å komme ut under hele andre verdenskrig, og den foreløpig siste navneendringen skjedde etter påtrykk fra den lokale NS-ledelsen i juni 1943. Det var den daværende redaktører Rolf Jacobsen som foreslo navnet Glåmdalen. At navnet ikke ble endret etter krigen skyldes at det eksisterte planer om navnebytte fra før krigen, men de ble ikke gjennomført. Områdene Odalen og Solør i avisas opplagsdistrikt har etter avisnavnet blitt kalt Glåmdalen.
Veksten i opplaget var sterk før krigen startet og doblet seg mellom 1935 og 1940. De to konkurrentene til Glåmdalen, Indlandsposten og Hedemarkens Amtstidende var begge små, og ble stanset i 1941. Opplaget til Glåmdalen fortsatte og vokse og doblet seg til krigens slutt, bare begrenset av papirrasjonering. Ti prosent av opplaget ble solgt som løssalg i Oslo, og det ble operert med ventelister på abonnement.
Lyrikeren Rolf Jacobsen var journalist ved Glåmdalens Flisa-kontor før krigen, og ble innsatt som redaktør i avisen fra 13. januar 1941 til 1945, etter at redaktør Aksel Zachariassen ble arrestert av Gestapo.
Redaktører
Redaktører i Glåmdalen og forgjengere har vært:
Opplag
Bekreftede opplagstall for papir fra Mediebedriftenes Landsforening:
284 Amalia
284 Amalia er en hovedbelteasteroide. Den ble oppdaga den 29. mai 1889 av Auguste Charlois fra Observatoire de Nice i Nice. Bakgrunnen for navnet er ukjent.
Kjøttdeig
Kjøttdeig er et næringsmiddelprodukt som består av kvernet, malt eller hakket kjøtt av storfe, svin eller kylling som er delvis skåret fritt for sener og fett.
Kjøttdeig kan inneholde:
Is eller isvann kan tilsettes i produksjonsprosessen for å holde temperaturen nede, og dermed begrense bakterieveksten. Kjøttdeig finnes også uten tilsatt is/vann. Temperaturen i produktet er da gjerne holdt nede ved at selve kverna holdes nedkjølt. Dette er en fremstillingsmetode som koster mer, men som også gir et produkt med høyere kvalitet.
Det er ikke tillatt å tilsette krydder, stivelse eller isvann/is ut over 5 %. Dersom dette gjøres, kalles produktet kjøttfarse.
Malis nasjonalorden
Malis nasjonalorden (fransk: Ordre National) er orden som tildeles i Mali. Ordenen ble innstiftet 31. mai 1963. Den er landets fremste orden. Malis nasjonalorden kan tildeles for fremragende sivile eller militære fortjenester.
Inndeling
Malis nasjonalorden er inndelt i fem trinn:
Insignier
Ordenstegnet for Malis nasjonalorden består av en stjerne med fem tagger i gull kombinert med en mindre stjerne i rødt. Midtmedaljongen bærer republikken Malis initialer «RM» i gull på rødt, omgitt av en bord med innskriften «ORDRE NATIONAL» og en krans i grønt. Malis riksvåpen er plassert på reversen sammen med innskriften «UN PEUPLE, UN BUT, UN FOI».
Ordenskjedet har ledd med runde medaljonger med to ulike motiv vekselvis med slyngede bånd. Midtleddet er omgitt av en grønn krans og ordenstegnet er opphengt i dette.
Ordensbåndet er gult med grønn og rød kant. Dette er Malis flaggfarger.
Norske innehavere
Historikeren Kåre Lode ble i 2006 utnevnt til ridder av Malis nasjonalorden. Bistandsarbeideren Johannes Sannesmoen ble samme år utnevnt til ridder av Malis nasjonalorden for sin innsats for fremme av kultur og utdanning i Mali.
I (kana)
い i hiragana og イ i katakana er et av tegnene i japansk kana som hver representerer en mora. Tegnet blir romanisert som i. Uttalen av い/イ ligger veldig nær den norske i, selv om den kan oppfattes litt kortere.
Tegnet befinner seg på andreplass, nest lengst til venstre i tabellen for systematisering av tegn, gojūon.
Herkomst
い og イ stammer begge fra kanji-tegnet 以. Her har い kommet fra dets venstre del, mens イ kom fra høyre del. 以 kom fra Kina via det såkalte man'yōgana (万葉仮名), forløperen til hiragana og katakana.
Varianter
Det finnes også mindre versjoner av i på kana, ぃ og ィ, som blir brukt for å danne fremmede lyder i det japanske sprog. Disse gir et hint av i, som oftest efter en annen bokstav, som for eksempel フィ (fi). Med dette forandrer man den avsluttende vokalen av フ (fu) til fi, og kan dermed enkelt forme ord som フィリピン (Firipin → Filippinene) som ellers ville vært umulig med kun store tegn.
Strøkenes rekkefølge
Hiragana い blir skrevet med to strøk:
Katakana イ blir også skrevet med to strøk:
Boogie
Boogie og boogierock er en musikksjanger med klare referanser til rock'n roll, blues og rhythm and blues. Boogie kjennetegnes av at rytmen har shuffle-preg, og tempoet må ikke være sakte. Norske Backstreet Girls spiller boogierock, mens internasjonalt er Status Quo mest kjent for denne musikken. Det er ikke klare grenser mellom boogie og annen rock'n roll, og artister som Rolling Stones, The Shadows, ZZ Top, AC/DC og Fleetwood Mac har gjort innspillinger med boogie-preg. Chuck Berry vil av noen regnes som grunnleggeren av sjangeren, og "Johnny B. Goode" er kanskje den ultimate boogierock-låta. Blant annet har George Thorgood og Johnny Winter har spilt inn versjoner av Johnny B. Goode.
Boogie (TV-spel)
Hadselbrua
Hadselbrua er ei spennbetongbru (bygd etter fritt frambygg-metoden) som går over Langøysundet mellom Langøya og Børøya i Nordland. Den er en del av fylkesvei 82. Sammen med Børøybrua knytter den Hadseløya til Langøya. Brua er 1011 meter lang, lengste spenn er 150 meter, og seilingshøyden er 30 meter. Brua har 27 spenn. På begge sider av brua går veien på lange fyllinger inn til øyene.
Hadsel bru ble åpnet 1. juli 1978, og er ei av Vesterålsbruene. Disse ble oppført på 1970-tallet som en del av et interkommunalt samarbeid mellom de berørte kommunene i Vesterålen og Statens vegvesen, og gav kommunene fergefri veiforbindelse. Vesterålsbruene ble i det vesentligste finansiert gjennom bompenger.
Hadsel bru og de øvrige Vesterålsbruene ble prosjektert av firmaet Aas-Jakobsen AS, Oslo.
De øvrige Vesterålsbruene er Sortlandsbrua, Kvalsaukan bru og Andøybrua. Hadsel bru var den siste av disse som ble ferdig.
Hadsel bru avløste fergestrekninga mellom Sandnes på Langøya og Stokmarknes, som hadde vært i drift siden 30. november 1948.
Strid om brutraséen
Da bruforbindelsen mellom Hadseløya og Langøya skulle planlegges, ønsket Hadsel kommune at brua skulle bygges rett over Langøysundet fra Børøya til Hov ved Sandnes på Langøya. Et annet alternativ var å bygge bru fra Skagen eller Bitterstad lenger øst på Langøya, til Hadselhamn eller Andvågen øst for Stokmarknes. Hadsel kommune var negative til det forslaget, siden det ville lede trafikken utenom både Stokmarknes og Børøya. Traséen som til slutt ble valgt, etter het debatt i Hadsel kommunestyre, gikk fra Bitterstad på Langøya til Børøyas østside, og med vei over Børøya fram til Børøybrua. Striden om trasévalget forsinket byggingen av Hadsel bru, slik at den ble ferdig etter de andre Vesterålsbruene.
Audun Iversen
Audun Iversen (født 30. april 1962) er en norsk politiker som representerer partiet Høyre. Han var Oslos finansbyråd fra 1999 til 2002.
Iversen er utdannet siviløkonom fra Norges Handelshøyskole, og har også mellomfag i sammenlignende politikk ved Universitetet i Bergen, kommunaløkonomisk analyse fra Norges Kommunal- og sosialhøyskole og Master of Management fra Handelshøyskolen BI.
Iversen har vært finanskonsulent i KLP forsikring, har jobbet i økonomiavdelingen i Akershus fylkeskommune og i regionalpolitisk avdeling i Kommunaldepartementet. Han var assisterende banksjef i DnBs konsernkundedivisjon før han ble byråd.
Iversen var relativt ukjent i politikken da han overtok som finansbyråd i 1999 etter Heidi Larssen. I oktober 2000 ble ansvarsområdet til Iversen utvidet, da han overtok porteføljen til Robert Wright; service og organisasjonsutvikling. Høsten 2002 ble Iversen etterfulgt av André Støylen.
Kristin Herrera
Kristin Herrera (født 21. februar 1989 i Los Angeles i California) er en amerikansk skuespillerinne av meksikansk og puertoricansk avstamning. Hun spilte Dana Cruz i Nickelodeon-programmet Zoey 101.
Karbonadedeig
Karbonadedeig er et næringsmiddelprodukt som tidligere var underlagt Mattilsynets krav til definerte kjøttråvarer. Dette ble gjort for at forbrukerne skulle ha en definert kvalitetsstandard å forholde seg til for å kunne sammenlikne produkter, kvalitet og priser.
Tradisjonelt var karbonadedeig fremstilt av kvernet, renskåret kjøtt av storfe. Siden kjøttet var renskåret, fikk man en ren råvare med maksimalt 6% fett, mens tradisjonell kjøttdeig kunne innholde opptil 14% fett.
Karbonadedeig skal etter tradisjonen inneholde:
Is eller isvann ble tilsatt under industriell produksjon for å holde temperaturen nede, og dermed begrense bakterieveksten.
I dag markedsføres blandingsdeiger med svine- og kyllingkjøtt som karbonadedeig og det finnes ikke lenger spesifikke kvalitetskrav til råvarene.
Diego Borja
Diego Borja Cornejo (født 1. mai 1964 i Quito) er en ecuadoriansk økonom og politiker, som har sittet i det nasjonale grunnlovsutvalget, og har vært finansminister og sentralbanksjef i Ecuador.
Borja er nasjonal leder i Movimiento Poder Ciudadano, og var før dette nasjonal leder i Movimiento Nuevo País.
Fra 28. desember 2005 til 7. juli 2007 var han Ecuadors finansminister (Ministro de Economía y Finanzas). Som finansminister var han også Ecuarors guvernør i Den latinamerikanske utviklingsbanken (Corporación Andina de Fomento), Den interamerikanske utviklingsbanken, Den internasjonale bank for gjenoppbygging og utvikling, Verdensbanken og Det internasjonale pengefondet. I hans periode som finansminister fikk han reformert Hydrokarbonloven (Ley de Hidrocarburos), slik at statens inntekter ble 50% av oljeselskapenes inntekter. Tidligere betalte noen oljeselskaper så lite som 18%, til tross for opptil 250% avkastning på sine investeringer.
Den 30. september 2007 ble han valgt inn i det nasjonale grunnlovsutvalget («Asamblea Constituyente»), for valgkretsen Pichincha. Den nye grunnloven ble vedtatt i september 2008.
Han ble erstattet av Pedro Delgado Campaña i november 2011, da president Rafael Correa gjorde omrokeringer i den politiske ledelsen, og ble utnevnt til leder for den tekniske komisjonen i New International Financial Architecture.
Paysandú (departement)
Paysandú (spansk: Departamento de Paysandú) er et departement nordvest i Uruguay. Nabodepartementer er Río Negro, Salto og Tacuarembó. Departementet hadde 113 124 innbyggere ved folketellingen i 2011 og dekker et areal på 13 922 km². Departementet ble opprettet i 1828. Hovedstaden heter Paysandú.
Naturgeografi
Paysandú ligger nordvest i Uruguay. Departementet grenser til Río Negro i sør, mot Salto i nord, mot Tacuarembó i øst og mot Argentina i vest. Den vestlige delen av departementet er fjellområder med elver og innsjøer. Paysandú, hovedstaden, ligger i denne regionen og er det økonomiske senteret i departementet.
Kommuner
Paysandú har sju kommuner (municipios): Chapicuy, Quebracho, Piedras Coloradas, Lorenzo Geyres, Guichón, Tambores og Porvenir. Det nyeste, Tambores kommune, ble dannet i 2013.
Regjering
Guvernøren (spansk: intendente) i Paysandú er Guillermo Caraballo (Frente Amplio).
Raftsundet bru
Raftsundet bru (Raftsundbrua) er ei bru som krysser Raftsundet mellom Hinnøya og Austvågøya, i Hadsel kommune i Nordland. Brua er ei spennbetongbru, bygd etter fritt frambygg-metoden, på 711 meter, med lengste spenn på 298 meter og seilingshøyde på 45 meter. Brua har 4 spenn. Hovedspennet var det lengste fritt frambygg-spennet i verden da brua ble åpnet.
Raftsundet bru ble åpnet 6. november 1998. Den er den siste av de lange bruene som binder sammen øyene i Lofoten. Brua ble prosjektert av firmaet Aas-Jakobsen AS i Oslo og bygget av AS Anlegg som hovedentreprenør. Prosjektleder var Kurt-Eirik Dishington Johnsen.
Det er i Raftsundet bru brukt betong av type C65 og LC60. I forbindelse med byggingen ble det tillatt pumping av lettbetong. Raftsundet bru er det første bruprosjekt i Norge hvor det ble gitt tillatelse for pumping av lettbetong.
Theater am Schiffbauerdamm
Theater am Schiffbauerdamm er en teaterscene ved Bertolt Brecht Platz i Berlin. Teatret har hatt en variert historie og er i dag spillested for Berliner Ensemble. Den nybarokke bygningen til Heinrich Seeling regnes som ett av de flotteste teatrene i Tyskland og er i dag vernet.
Haftonbygningen
Haftonbygningen er en stor toetasjers laftet stuebygning fra gården Hafton på Leirskogen i Sør-Aurdal. Bygningen er tømret i 1763 av byggmester Engebret Madslangrud. Bygningen ble flyttet og gjenreist på Valdres Folkemuseum i 1923.
Tradisjonen sier at når bygningen ble reist på Hafton så kom tømmeret til gården på en eneste natt. En historie sier at bonden Ole Anderson Hafton (1728 – 1809), som også var kjent som Tunin, hadde Svarteboka, en annen at han kunne å hypnotisere. Hvorom alt er så er det flere historier om hvordan han gjorde merkelige ting.
I salen oppe i andre etasje var det omgangsskole før det det såkalte Skulehuset ble bygd på Leirskogen. Dette huset er nå revet og erstattet med et nytt skolehus, som etter en tid fikk navnet Gamleskula da et nytt skolebygg ble satt opp på slutten av 1970-tallet. Skulehuset lever imidlertid videre som skipet på Leirskogen kapell.
Det henger en hustavle over døra ute. Rundt dørene i begge høgdene er det slått inn tømmermerkene som ble brukt i de store skogene på Leirskogen og utover mot Begnadalen.
Sonic Syndicate
Sonic Syndicate er et svensk melodisk metalcore band fra Falkenberg. Bandet ble startet av brødrene Roger, Richard og deres fetter Robin Sjunnesson. Tidligere het bandet Fallen Angels, men byttet navn til Sonic Syndicate rett før de gav ut albumet Eden Fire i 2005.
Biografi
Bandet ble startet i 2000 av brødrene Roger, Richard og deres fetter Robin Sjunnesson. De ville starte et band sammen etter at de hadde tatt pause fra deres andre band, Tunes of Silence. I dette bandet hadde de sammen med noen klassekamerater spilt i sjangeren Power Metal, men de ville starte ett nytt prosjekt og spille en annen sjanger. Det nye bandet kalte de Fallen Angels, og bandet spilte melodisk death metal inspirert av hovedsakelig svenske melodiske deathmetal-band som Soilwork, Dark Tranquillity og In Flames. Fallen Angels spilte sin første sang på en talentjakt som skolene i Falkenberg holdt i mars 2003. De kom til finalen, men vant ikke konkurransen. Bandet likte responsen de fikk av publikum og de som var innblandet i konkurransen. Snart hadde de klart å bli «store» i hjembyen. De spilte inn tre demoer som heter Black Lotus, Fall from Heaven og Extinction.
Henriette Westhrin
Henriette Killi Westhrin (født 23. mars 1973 i Kragerø) er en norsk organisasjonskvinne og tidligere politiker (SV). Hun var fra 2016 til 2023 generalsekretær i Norsk Folkehjelp.
Sonic Syndicate
Biografi
I desember 2005 skrev bandet kontrakt med plateselskapet Pivotal Rockordings i USA, så begynte de å lage debutalbumet Eden Fire. Før bandet var ferdig med debutalbumet skiftet de navn til Sonic Syndicate for unngå problemer med band som hadde samme navn. Eden Fire ble utgitt den 13. september 2005. Dette albumet var en blanding av Gothenburg Metal (melodisk death metal) og Hardcore, men for det meste melodisk death metal. Etter en stund ble bandet kjent og fikk fort fans i Sverige. Senere samme år gjennomførte de en turné i Sverige for å reklamere mer for debutalbumet sitt.
I begynnelsen av 2006 ble Kristoffer Bäcklund erstattet av John Bengtsson som var et aktivt medlem i melodisk death metalbandet DØDZ. I løpet av våren 2006 ble bandet forsterket med sangeren Roland Johansson. Grunnen var at bandet ville ha større dynamikk i sangene og mere initiativ fra publikum live, noe som Roland Johansson kunne hjelpe dem med.
Henriette Westhrin
Bakgrunn og virke
Westhrin er utdannet vernepleier, og har yrkeserfaring fra habilitering og som fritidsleder for funksjonshemmede. Hun startet sin politiske karriere i kommunestyret i Kragerø i 1991. I 1994 ble hun nestleder i Sosialistisk Ungdom, og i 1999 sentralstyremedlem i SV. I 2003 ble hun nestleder i SV.
Sonic Syndicate
Biografi
I 2006 var Sonic Syndicate med i Nuclear Blasts konkurranse. De tre beste bandene av 1 500 påmeldte band skulle få en platekontrakt. Sonic Syndicate var ett av de tre bandene som vant. Bandet spilte så inn sitt neste album Only Inhuman som ble utgitt 18. mai 2007.
Henriette Westhrin
Bakgrunn og virke
I perioden 2002 til 2003 jobbet Westhrin som forbundssekretær i Fellesorganisasjonen for barnevernpedagoger, sosionomer og vernepleiere. Hun var i perioden 2001 til 2004 medlem av Pensjonskommisjonen og i 2004–2005 i utvalget som skulle utrede rammevilkår for norsk industri.
Sonic Syndicate
Biografi
To av medlemmene i bandet, Roger og Richard har gått med på å spille inn et samlealbum, Nuclear Blast All-Stars, med den gamle Soilwork-gitaristen Peter Wichers. De har også spilt på den store heavymetall-festivalen Wacken Open Air i 2007.
Henriette Westhrin
Bakgrunn og virke
Fra oktober 2005 til 18. oktober 2007 var hun statssekretær i Miljøverndepartementet under statsråd Helen Bjørnøy, og hun var fra desember 2007 til 20. oktober 2009 statssekretær i Finansdepartementet, med ansvar for å følge opp næringsdepartementene. Hun ble fra 20. oktober 2009 statssekretær for statsråd Audun Lysbakken i Jens Stoltenbergs andre regjering. Hun var statssekretær for miljøvernminister Bård Vegar Solhjell til regjeringsskiftet etter stortingsvalget i 2013.
Gerhart Hauptmann
Gerhart Hauptmann (født 15. november 1862 i Obersalzbrunn, Schlesien, død 6. juni 1946 i Agnetendorf, Schlesien) var en tysk forfatter og vinner av nobelprisen i litteratur i 1912. Han regnes som den viktigste tyske naturalistiske forfatter. Han skrev pamfletten Russland und die Welt i 1922, sammen med Fridtjof Nansen og Maksim Gorkij.
Henriette Westhrin
Bakgrunn og virke
Fra 2016 er Westhrin ansatt som generalsekretær i Norsk Folkehjelp. Westhrin tok over etter generalsekretær Sunniva Ørstavik som sa opp stillingen som generalsekretær i oktober 2016. Westhrin har tidligere jobbet som strategisk leder for programvirksomheten i Norsk Folkehjelp.
Saudi-Arabia under Sommer-OL 1984
Saudi-Arabia under Sommer-OL 1984. Sportsutøvere fra Saudi-Arabia deltok under Sommer-OL 1984 i Los Angeles. Det var tredje gangen som Saudi-Arabia deltok i et sommer-OL. De vant ikke noen medaljer.
Gerhart Hauptmann
Bakgrunn
Hauptmann gikk først i landsbyskolen, og det var meningen at han skulle bli bonde. Men det lyktes ham, trass i de trange forhold hjemme, å komme inn på kunstskolen i Breslau, som elev av billedhugger Härtel. Senere studerte han i Jena, og hans første dikteriske forsøk var en dramatisering av Esaias Tegnérs «Frithiof’s Saga» under tittelen «Ingeborg».
I 1883 dro han til Italia, bosatte seg etter sin hjemkomst dels i Berlin, dels i Schreibershau, og oppholdt seg senere lengre tid av gangen på sin eiendom «Agnetendorf» i Riesengebirge.
Sonic Syndicate
Biografi
Den 30. mars annonserte bandet at Roland Johansson ville forlate bandet av personlige grunner. Dette var først sett på som en tidlig aprilsnarr fra fans. Bandet annonserte at de med en gang ville starte å lete etter en ny vokalist for å fylle Johanssons rolle i bandet. Johansson vil fortsette å turnere ferdig inntil noe annet blir annonsert.
Gerhart Hauptmann
Forfatterkarriere
Så fulgte den lange rekke dramatiske verker som gjorde Hauptmann til en av de fremste dikterne i datidens Tysklands; skuespill som Der Friedensfest, Einsame Menschen, Die Weber, Fuhrmann Henschel, Rose-Bernd, Der Biberpelz og Hanneles Himmelfahrt, samt eventyrstykker som Die versunkene Glocke og Und Pippa tanzt, Der rothe Hahn, Michael Kramer og Die Ratte». Deretter skrev han flere historiske dramaer, som Florian Geyer, Der arme Heinrich, Griselda og König Karls Geisel.
Sonic Syndicate
Biografi
24. august 2009 ble den britiske vokalisten Nathan James Biggs (tidligere i The Hollow Earth Theory) utnevnt som den nye vokalisten i bandet.
Gerhart Hauptmann
Forfatterkarriere
Dramaet Gabriel Schillings Flucht ble oppført første gang ved festspillene i Lauchstädt i juni 1912. Ein Festspiel in deutschen Reimen ble i 1913 ble fremført som 100 års festspill i Breslau, men oppførelsen ble avbrutt av patriotiske grunner. Hans siste drama var Der weisze Heiland i 1920.
En reise i Hellas skildret han i Griechischer Frühling (1908). Videre har Hartmann skrevet novellesamlingen Bahnwärter Thiel — Der Apostel og de store romanene Der Narr in Christo Emanuel Quint (1910) og Atlantis (1912).
Hauptmann var høyt verdsatt i samtidens kulturliv for sine karakterskildringer og sin originale, poetiske idérikdom. Han ble tildelt nobelprisen i litteratur i 1912.
Romanen Atlantis (1912) ble grunnlaget for en dansk stumfilm. Romanen ble utgitt en måned før «Titanic»-katastrofen, og filmen ble lansert under ett år etter. Handlingen dreide seg om et kjærlighetsforhold på et linjeskip på vei mot undergangen. og sammentreffet med forliset til «Titanic» gjorde at det ble et såpass sårt verk at man i Norge forbød fremvisning av filmen.
Keiser Wilhelm II var skeptisk til Hauptmann, og mente at han i noen verker trakk i pasifistisk retning. Andre mente det tvert motsatte. Ved urbruddet av første verdenskrig gav Hauptmann krigen sin entusiastiske tilslutning. Senere skulle han imidlertid moderere seg, og til og med snu helt om.
Damjan Fras
Damjan Fras (født 21. februar 1973 i Ljubljana) er en tidligere slovensk skihopper. Han deltok i verdenscupen fra 1990, og oppnådde medaljer fra både OL og junior-VM i løpet av sin langvarige karriere.
Verdenscupdebuten skjedde på hjemmebane i Planica 24. mars 1990, da Fras bare var 17 år. Bare en uke senere var han med på å ta bronse for det slovenske laget i junior-VM i Štrbské Pleso. Året etter tok han individuell bronsemedalje i junior-VM, i et renn som ble vunnet av østerrikeren Martin Höllwarth.
Fras' første hele verdenscupsesong var 1991/92. På grunn av gode resultater ble han tatt ut til Vinter-OL 1992 i Albertville, der han ble nummer 42 i storbakken. Det fulgte noen år uten med hopping i kontinentalcupen, men i 1998 var han tilbake i verdenscupsammenheng.
Han var med på å ta femteplassen med Slovenia i laghoppingen under VM 1999 i Ramsau. Han kvalifiserte seg også til finaleomgangene i både normal- og storbakkerennene.
Etter en sterk sesong kom høydepunktet i Fras' karriere under Vinter-OL 2002 i Salt Lake City, der han sammen med Primož Peterka, Robert Kranjec og Peter Žonta vant bronsemedaljen for Slovenia.
Gerhart Hauptmann
Forfatterkarriere
Etter den nazistiske Machtergreifung i Tyskland i 1933 undertegnet Hauptmann en lojalitetsed, og søkte om opptak i NSDAP. Men søknaden ble ikke innvilget. Nazistisk tankegods kom ikke til å flyte inn i hans forfatterskap. Han hadde sine merknader til Hitlers Mein Kampf og gav uttrykk for opposisjon mot Alfred Rosenbergs tanker. Han hadde imidlertid tidligere vært en av grunnleggerne av den eugeniske organisasjon Det tyske selskap for rasehygiene i Berlin i 1905, og i sitt tidlige forfatterskap hadde han beskjeftiget seg med tanken om arvelig alkoholisme (en skikkelse i en bok ville ikke sette barn til verden av denne grunn). Dette var et populært tema blant eugenikere den gang, og med på å begrunne deres progaganda for raserøkt.
Sensorene under propagandaminister Joseph Goebbels holdt øye med Hauptmanns produksjon, og forbød gjenutgivelse av et verk der han hadde fremstilt en svart mann på en positiv måte. Hauptmann ble fortalt at forbudet skyldtes papirmangel.
Etter krigen ble hans hjemregion Schlesien del av Polen. Hauptmann fikk en midlertidig tillatelse til å forbli der. Men den 7. april 1946 ble han meddelt av sovjeterne at den polske regjering krevde at han skulle flytte til Tyskland. Før flyttingen kunne iverksettes ble han alvorlig syk.
Vannpolo under Sommer-OL 1976
Vannpolo under Sommer-OL 1976. Vannpolo var med på det olympiske programmet for 17. gang under OL-1976 i Montréal. Tolv lag deltok, alle menn. Turneringen ble spilt i perioden 18. til 27. juli. Ungarn vant finalegruppen og ble olympiske mestere i vannpolo for sjette gang.
Paean
Paean eller paian er et gresk begrep som benyttes for å beskrive en form for sang som uttrykker triumf eller takknemlighet, vanligvis utført i kor, men også sunget enkeltvis. Begrepet kommer fra gammelgresk παιάν (paian), i betydningen «triumfsang», «enhver enkelt sang» eller «enstonig sang». Det ble også benyttet som navnet på legeguden i gresk mytologi og tilsvarende som tilnavn til Apollon, som i tillegg til andre egenskaper bli tilskrevet egenskapen som helbreder.
Antikkens greske Paean
Hos Homer var Paion den greske guden for helbredelse: i Iliaden V leger han den skadede Ares og Hades med kunnskap om urter. Med tiden blir Paeon kun et tilnavn for Apollon i dennes egenskap som en gud som fører med seg sykdommer og var derfor også en formidler av helbredelse. Den greske poeten Hesiod definerte også en enkeltstående Paion, og i senere poesi er Paean fremmet uavhengig som en legegud. Senere ble Paian et epitet for Asklepios, legeguden og sønn av Apollon.
På samme tid skjer de tidligste tilsynekomstene av en paion eller takkehymne i Iliaden; etter at bønn er gitt i forsøket på å avverge akajerne (grekerne), blir en paean sunget, og i en bortimot identisk linje (X.391), Akilles ber myrmidonere synge paean etter at Hektor er død.
For å oppdage slektskapet mellom Paean eller Paeon i forståelsen som «helbreder» og Paean i forståelsen som «sang» er det nødvendig å identifisere sammenhengen mellom rituell bønn og sjamanens utøvende helbredende praksis. Den svenske filologen Martin P. Nilsson har observert:
Tidligere hadde forskeren L. R. Farnell referert til oldtidsassosiasjonen mellom den helbredende håndverket og syngingen med magiske besvergelser, men fant det umulig å slå fast om hva som var det opprinnelige. Ved alle tilfeller hadde betydningen «helbreder» gradvis gitt plass til meningen «hymne» fra frasen Ιή Παιάν.
Slike sanger ble opprinnelig adressert til Apollon, og senere til andre guder som Dionysos, Helios, og Asklepios. En gang på 300-tallet e.Kr. ble paean kun en formel for overdreven smisking; dets objekt var enten å bønnfalle og trygle beskyttelse mot sykdom og uhell, eller å tilby takksigelser etter at en slik beskyttelse hadde blitt gitt. Dens forbindelse med Apollon som den som drepte av Python førte til en assosiasjon til krig og seier; således ble det sedevane å synge en paean av hæren på marsj og før man gikk i kamp, når flåten forlot havnen, og dessuten etter at seieren hadde blitt sikret.
I gresk poesi og musikk
Musikalsk var paean en ode for kor, og hadde opprinnelig en antifonisk karakter hvor forsangeren sang i en sørgestil og hvor koret responderte med en enkel, uformell frase; imidlertid utviklet paean til å bli fullstendig korsang. Typisk var paean i dorisk toneart (merk at antikk dorisk toneart var helt forskjellig fra moderne dorisk toneart, se Modal skala) og ble fulgt av musikkinstrumentet kithara som ble betraktet som Apollons eget instrument. Paeanere var ment å bli sunget på slagmarken akkompagnert av aulos og kithara.
To musikalske fragmenter av paeanere har blitt bevart fra den sene antikken: en av Limenius fra Athen, og den annen av en ukjent forfatter. Fragmentet fra det førstnevnte har blitt datert til 128 f.Kr.
Ludwig I av Bayern
Bakgrunn, kronprinstid
Den 12. oktober 1810 giftet Ludwig seg med prinsesse Therese von Sachsen-Hildburghausen. Denne dagen (Prinzenhochzeit) feires i den tradisjonelle Oktoberfest i München.
Konge
Ludwigs regjeringstid var preget av økonomisk vekst og tekniske fremskritt, som for eksempel byggingen av Tysklands første jernbane (strekningen Nürnberg-Fürth). Også Ludwigskanal, en forbindelse mellom Nordsjøen og Svartehavet, forgjengerbyggverket til den senere Main-Donau-Kanal, kom etter hans initiativ. Så fulgte blant annet Bayerische Ludwigsbahn (1835), og jernbanen mellom Bexbach og Ludwigshafen am Rhein som også ble oppkalt etter ham som Pfälzische Ludwigsbahn.
Kongen var også en stor beskytter av kunst og vitenskap, og lot oppføre mange museer og andre offentlige bygninger i klassisistisk stil i München - som Glyptoteket, Pinakoteket, Propyléene med flere. Gaten Ludwigstraße er også fra denne tid, likeså det nye universitetsanlegg, Feldherrenhalle, Siegestor, Bayerische Staatsbibliothek, Königsplatz, Ruhmeshalle og Bavaria-statuen på Theresienwiese (oppkalt etter hans hustru Therese). Hans viktigste byggmestre til alt dette var Leo von Klenze og Friedrich von Gärtner.
På to åskammer langs elven Donau bygde han Walhalla og Befreiungshalle.
I 1826 lot han flytte universitetet i Landshut til München og gjenopprettet det bayerske kunstakademi.